

Projekts uz 12.07.2023.

Vēlamais izskatīšanas laiks:

FK 19.07.203.

Domē 26.07.2023.

Sagatavotājs un ziņotājs: Arnis Rozītis

LĒMUMS

Ādažos, Ādažu novadā

2023gada 26 .jūlijā **Nr.**

**Par Latvijas BMX kausa posma organizēšanas izdevumiem**

Biedrība “BMX Ādaži” (turpmāk – Biedrība (reģ. Nr. 40008229326, adrese: “Kadagas attīrīšanas ietaises”, Kadaga, Ādažu pagasts, Ādažu novads)) jau no 2017. gada veic degradētās teritorijas "Kadagas attīrīšanas ietaises" uzkopšanu un BMX trases izveides un uzturēšanas darbus..

BMX trases teritorija ir Ādažu novada pašvaldības īpašums, kas nodots bezatlīdzības lietošanā Biedrībai, un tās biedri ar smagu un sistemātisku darbu iepriekš degradētu teritoriju ir pārvērtuši par pieprasītu un labi apmeklētu sporta objektu. Laika gaitā pakāpeniski ir izveidota aktīvā sporta un atpūtas teritorija, ko izmanto gan novada iedzīvotāji, gan viesi no Latvijas un ārvalstīm. 2022. gadā ar Ādažu novada pašvaldības finansiālu atbalstu tika īstenots trases virāžu asfaltēšanas projekts, kā rezultātā trase kļuva par vienu labākajām Ziemeļvalstīs.

Apsekojot trasi un veicot tās galveno elementu pārbaudi, Latvijas Riteņbraukšanas federācija (LRF) savā 2022. gada 29. septembra vēstulē Nr. 112 “Par “BMX Ādaži” trases atbilstību” (pašvaldības reģ. ĀNP/1-11-1/22/4846) apliecināja, kaBMX trase ir fundamentāli pārdomāta un ir viena no labākajām Latvijā, kas atbilst visiem Latvijas un starptautiskajiem BMX trašu noteikumiem un prasībām nacionālā līmeņa sacensību, t.sk. Latvijas Nacionālā BMX čempionāta (UCI CN kategorija) sacensību rīkošanai.

2022. gada 1. oktobrī Biedrība sadarbībā ar pašvaldību trasē organizēja pirmās starptautiskās sacensības “Ādažu BMX kauss 2022”, kurās piedalījās 250 sportisti no Latvijas un Igaunijas.

Novērtējot Biedrības un pašvaldības līdzšinējo veiksmīgo sadarbību gan trases izbūvē, gan sacensību rīkošanā, Latvijas Riteņbraukšanas federācija BMX sacensību 2023. gada sezonas kalendārā iekļāva oficiālas Latvijas BMX kausa posma sacensības (30. septembrī), kā arī “Ādažu BMX 2023” kausa izcīņas sacensības (1. oktobrī). Plānots, ka katrās sacensībās piedalīsies ap 450 sportisti un ap 900 apmeklētāji no Latvijas, Baltijas un Skandināvijas valstīm, kas būs nozīmīgs notikums Ādažu novada sporta dzīvē.

Kopējās sacensību organizēšanas izmaksas ir 15 250 EUR, t.sk. 8250 EUR - biedrības finansējums, 6000 EUR - pašvaldības līdzfinansējums un 1000 EUR - sacensību oficiālā sponsora SIA “Crystal dent” finansējums.

Ādažu novada pašvaldības 2021. gada 24. novembra saistošie noteikumi Nr.36/2021 “Par subsīdijām sportam Ādažu novada pašvaldībā” (turpmāk – Noteikumi), nosaka kārtību, kādā biedrībām ir iespēja pieteikties pašvaldības subsīdijai sporta sacensību organizēšanai. Ņemot vērā, ka Noteikumos noteiktās subsīdijas apmērs ir ierobežots un nav pietiekošs augsta līmeņa sacensību organizēšanai, pašvaldības ieskatā ir samērīgi ar lēmumu noteikt lielāku subsīdijas apmēru, nekā noteikts Noteikumos, šādu apsvērumu dēļ:

1. Latvijas kausa posms ir vienas no nozīmīgākajām sacensībām Latvijas mērogā. Kausa posma rīkošanas vietas Latvijas riteņbraukšanas federācija strikti izvērtē un izvēlas vietas ar labu infrastruktūru, labu iepriekšējo reputāciju sacensību rīkošanā. Sacensībās piedalās labākie Latvijas sportisti un šāda līmeņa sacensību rīkošana ceļ novada prestižu, kā arī dod iespēju pretendēt uz Latvijas čempionāta rīkošanu. Kausa posmus apmeklē ap 450 dalībnieku un ap 1000 skatītāju, no kuriem liela daļa paliktu viesnīcās, iepirktos veikalos, kafejnīcās, tādā veidā veicinot vietējo uzņēmumu ekonomiku.
2. Sacensību organizators būtu Biedrība, kura uzņemtos administratīvo un organizatorisko slogu, finanšu norēķinus par pakalpojumiem, precēm. Biedrība ir ciešā kontaktā ar visiem Latvijas BMX klubiem, tādējādi paātrinot informācijas apmaiņu ar BMX klubiem, veicinot lielāku dalībnieku skaita dalību sacensībās.
3. Biedrība ir viena no aktīvākajām biedrībām Ādažu novadā, kurā sekmīgi darbojas liels skaits bērnu un jauniešu.
4. Biedrība un pašvaldība ir veikušas nozīmīgus ieguldījumus BMX trases izveidei ikdienas lietošanai un sacensību organizēšanai, t.sk. augstākajā līmenī.
5. Sporta likuma 7. panta pirmās daļas 5. punkts nosaka, ka pašvaldības, veicinot sporta attīstību savā administratīvajā teritorijā, ir tiesīgas finansēt sporta sacensības.

Centrālās pārvaldes Sporta nodaļas 2023. gada budžeta tāmē tika apstiprināts finansējums 6000 EUR apmērā Latvijas BMX kausa posma organizēšanai Ādažos. Lai operatīvi organizētu minētās sacensības, ir lietderīgi un samērīgi piešķirt pašvaldības līdzfinansējumu Biedrībai

Pamatojoties uz Pašvaldību likuma 4. panta pirmās daļas 7. punktu, Sporta likuma 7. panta pirmās daļas 5. punktu, kā arī Finanšu komitejas 19.07.2023. atzinumu, Ādažu novada pašvaldības dome

**NOLEMJ:**

1. Piešķirt biedrībai “BMX Ādaži” (. pašvaldības līdzfinansējumu 6000 EUR Latvijas BMX kausa posma organizēšanai, kas notiks Ādažos, š.g. 30. septembrī – 1. oktobrī.
2. Centrālās pārvaldes Grāmatvedības nodaļai pārskaitīt uz biedrības kredītiestādes kontu 1. punktā noteikto finansējumu no Sporta nodaļas 2023. gada budžeta tāmes līdzekļiem līdz 2023. gada 10. augustam, pamatojoties uz Biedrības iesniegtu rēķinu.
3. Biedrībai līdz 2023. gada 31. oktobrim iesniegt Sporta nodaļai atskaiti par pašvaldības piešķirtā finansējuma izlietojumu.
4. Sporta nodaļai veikt lēmuma izpildes kontroli.

Pašvaldības domes priekšsēdētāja K. Miķelsone

Izsniedzamie noraksti

@ - GRN, SPN, biedrība “BMX Ādaži”

A.Rozītis (27138082)